Alpi nurmikas

Alpi nurmikas (Poa alpina) on kõrreliste sugukonda nurmika perekonda kuuluv rohttaimeliik.

Kirjeldus
Alpi nurmika pööris on läikiv ja üldkujult ümar. Pähikud on keskmiselt 5 mm pikad, 2–5 õiega. Libled on ühepikkused ja laisüstjad. Välissõkla välimine osa on siidkarvane. Keeleke on kuni 3,5 mm pikkune ja tipus kolmnurkjas. Lehed on paadikujuliselt ahenenud, alumised lehetuped on ruljad. Võsude alusel on vanadest lehetuppedest kokku kasvanud tihe lühike paksend. Alpi nurmikas kasvab 10–30 cm kõrguseks. Taimed õitsevad juunis.Leht, M. (toim.). 2010. Eesti taimede määraja. EMÜ, Eesti Loodusfoto, Tartu 

Kasvukoht 
Alpi nurmikas kasvab loodudel ja paepragudes.

Levik
Eestis esineb Põhja-Eesti loodudel harva.

Kaitsestaatus
Eestis on alpi nurmikas II kaitsekategooria kaitsealune liik.

 Galerii 

 Viited 

Välislingid

Kategooria:Kõrrelised
Kategooria:Eesti kõrreliselaadsed
Kategooria:II kaitsekategooria taimeliigid